ming030890/wiki-yue-high-quality huggingface dataset:
九龍巴士79K線

九龍巴士79K線係香港北區一條來往上水至打鼓嶺嘅巴士線。
由於呢條線同73K、78K一樣行經香港邊境禁區，所以呢三條線畀巴士迷統稱為「禁區三寶」。

八達通轉乘優惠
由本線喺上車之後兩個半鐘頭內轉乘70X、261系路線、270A、276、276A、276B、276P、277X、278X、278P或者279X線，又或者由呢尐線轉乘本線，用八達通畀錢，第二程車費可以減港幣4.2緡。

行車路線
巴士79K線路線圖同埋停站位置
去打鼓嶺：龍運街、新運路、新豐路、寶運路、寶石湖路、馬會道、沙頭角公路、聯安街、聯和墟巴士總站、和泰街、聯安街、沙頭角公路、坪輋路、蓮麻坑路。
去上水：蓮麻坑路、坪輋路、沙頭角公路、聯安街、聯和墟巴士總站、和泰街、聯安街、沙頭角公路、新運路、粉嶺車站路、沙頭角公路、馬會道、寶石湖路、寶運路、新豐路、龍琛路、龍運街、新運路。
九龍巴士86B線

九龍巴士86B線係香港一條來往顯徑邨至美孚嘅巴士線，顧名思義係由九龍巴士營辦。呢條巴士線1988年5月23號投入服務，2012年12月1號取消服務。呢條巴士線嘅終點站雖然同九龍巴士46X線一樣，但係兩條巴士線無關係，走線同埋班次都差好遠。
維基同享有多媒體嘅嘢：KMB Route 86B
九龍巴士5M線

九龍巴士5M線係香港九巴一條來往啟德（德朗邨）同九龍灣站嘅巴士路線，途經啟晴邨、淘大花園呢啲地方。

史
2013年7月31號：路線開辦。

行車路線
經：承啟道、啟東道、天橋、太子道東、觀塘道、福淘街、牛頭角道、天橋、啟祥道、宏光道、啟華街、啟成街同承啟道。
九龍巴士78K線

九龍巴士78K線係香港北區一條來往上水同沙頭角嘅巴士線。全程16.5公里，行車時間48分鐘。
由於呢條線長年同73K、79K行經香港邊境禁區，所以呢三條線畀巴士迷統稱為「禁區三寶」。2016年1月4號邊境禁區範圍縮減之後，78K成為唯一一條駛入北區邊境禁區嘅全日專營巴士線。
佢有特別班次九龍巴士78線，逢星期一至五朝早上繁忙時間喺沙頭角開一班車，行龍山隧道，經華明邨直達粉嶺站。

前史
1912年4月1號至1928年3月31號，九廣鐵路嘅沙頭角單軌鐵路提供沙頭角對外嘅交通服務。
1926年4月1號：南興汽車開辦來往粉嶺同沙頭角嘅巴士線。
1930年代初：粉嶺至沙頭角巴士線改由中巴搞，冧巴係18號。
1933年6月11號：地區專利生效，中巴18號線由九巴接辦。
1942年10月至1943年8月：日軍佔領香港，香港自動車運送會營辦6號（來往深圳及沙頭角）。
1946年4月21號：九巴開辦4號巴士線，來往元朗及沙頭角。
1947年10月：九巴4號線分拆為18號線（來往粉嶺及沙頭角）及20號線（來往元朗及文錦渡，1963年5月12號取消）。
1955年11月1號：九巴17、18號線都改為來往元朗及沙頭角。
1961年4月6號：18號線改為來往元朗及鹿頸。
1961年4月20號：18號線改返做來往元朗及沙頭角，鹿頸服務改由新線九巴18A線（來往元朗及鹿頸，途經沙頭角）提供。

史
1963年5月12號：九龍巴士開辦20線，來往上水至沙頭角，取代17、18號線縮短為來往元朗及上水之後嘅服務。
1967年6月25號：20線因六七暴動停駛。
1967年7月20號：20線恢復服務，但係因為中國人民解放軍多次突擊侵略沙頭角，為安全計，巴士總站改至軍地，年底恢復至鹿頸，直至第二年先至恢復至沙頭角。
1973年7月16號：新界巴士線重組，20線改冧巴為78線。
1975年2月15號：78線縮短為來往聯和墟至沙頭角。
1977年3月1號，78線改返做來往上水至沙頭角。
1983年8月14號：配合九廣鐵路全線電氣化，78線改冧巴為78K。
1997年4月28號：改經彩園邨、太平邨同埋榮輝中心。
1997年7月13號：全線改為空調服務。
2012年2月15號：配合香港政府縮減香港邊境禁區範圍，位於沙頭角石涌凹嘅警察檢查站搬咗去沙頭角村口，除咗沙頭角巴士總站之外，介乎塘肚至担水坑一段嘅沙頭角公路唔再屬於邊境禁區，沿線巴士站開放畀任何人上落，而唔使申請邊境禁區通行證。
2012年8月13號：實施《2012-13年度北區巴士路線發展計劃》嘅建議，來回程改經太平（北區醫院），唔再經彩園路同埋石湖墟，以方便來往聯和墟至北區醫院嘅乘客
2013年8月17號：配合北區「區域性巴士路線重組」第一階段實施，星期一至五其中4班由沙頭角開出嘅班次改為去華明嘅特別班次，唔經聯和墟巴士總站、和睦路及粉嶺樓路，並調整班次。同時，增設同373及373A線嘅八達通轉乘優惠。
2014年8月2號：改為只喺每日日間非繁忙時間經太平巴士總站，往沙頭角方向喺每日09:00-17:00繞經；而往上水方向喺每日07:08及09:00-17:00繞經。
2021年10月18號：經太平總站嘅班次嘅總站由上水改為太平，經上水巴士總站。原本07:38開去華明嘅特別班次提早去07:35開。原本07:23開去華明嘅特別班次改經香園圍公路同龍山隧道去粉嶺站，唔經聯和墟同祥華一帶，同時獲獨立編號78，並且提早去07:20開。

八達通轉乘優惠
由本線喺上車之後兩個半鐘頭內，轉261、261P、270A、270P、270B、276、276P、276A、276B、277X、278X、278P、279X、373、978系、T270或者T277線，又或者由呢啲線轉乘本線，用八達通畀錢，第二程車費可以減港幣4.2緡。如果第二次程車費低過4.2緡，就免費轉車。

行車路線
78K
去沙頭角：太平巴士總站、保平路、保健路、百和路、掃管埔路、雞嶺迴旋處、掃管埔路、新運路、龍運街、新運路、粉嶺車站路、沙頭角公路—龍躍頭段、粉嶺樓路、和睦路、聯安街、沙頭角公路（龍躍頭段、馬尾下段、禾坑段、石涌凹段）及順隆街。
去上水：順隆街、沙頭角公路（石涌凹段、禾坑段、馬尾下段、龍躍頭段）、聯安街、聯和墟巴士總站、和泰街、和睦路、粉嶺樓路、沙頭角公路—龍躍頭段、新運路、粉嶺車站路、新運路、龍運街、新運路、掃管埔路、百和路、保健路、保平路、太平巴士總站。
78K特別班次
順隆街、沙頭角公路（石涌凹段、禾坑段、馬尾下段、龍躍頭段）、新運路、粉嶺車站路、新運路後馬會道、百和路、華明路、雷鳴路。
78
順隆街、沙頭角公路－石涌凹段、沙頭角公路－禾坑段、支路、香園圍公路、龍山隧道、香園圍公路、粉嶺公路、支路、百和路、華明路、迴旋處、雷鳴路、偉明街、百和路。
Pézenas

Pézenas係法國嘅一個市鎮，位置喺奧斯坦尼大區嘅埃羅。
Péronnas

Péronnas係法國嘅一個市鎮，位置喺安省。
Pézènes-les-Mines

Pézènes-les-Mines係法國嘅一個市鎮，位置喺奧斯坦尼大區嘅埃羅。
P值

喺統計學嘅假說檢定入面，p值係指如果虛無假設係啱嘅話，發生而家見到呢件事嘅機會率。如果p值太低嘅話，咁可能個虛無假設就係錯㗎啦。
Pérouges

Pérouges係法國嘅一個市鎮，位置喺安省。
Pîtres

Pîtres係法國嘅一個市鎮，位置喺厄爾。
Púca

Púca（粵拼：put1 kaa4），可以大致對應漢字潑咔，係愛爾蘭民間故仔提到嘅一種傳說生物，通常畀人當做仙子嘅一種。
Púca 係種曉變身嘅仙子，通常以馬噉嘅型態現身。佢哋成日會用各種方法引誘後生男女，例如係扮成一隻又靚又友好嘅俊馬，引誘後生男女騎上去，個人一騎咗上去就落唔返嚟，隻 púca 跟住就會帶佢走，畀佢哋帶走嘅後生仔女下場不明。
不過都有部份嘅故仔講到比較友好嘅 púca。
Péronville

Péronville係法國嘅一個市鎮，位置喺中央-盧華爾山谷嘅厄爾-盧華。
Péseux

Péseux係法國嘅一個市鎮，位置喺杜。
Essigny-le-Grand

Essigny-le-Grand係法國嘅一個市鎮，位置喺埃納。
Essises

Essises係法國嘅一個市鎮，位置喺埃納。
Essigny-le-Petit

Essigny-le-Petit係法國嘅一個市鎮，位置喺埃納。
Esquéhéries

Esquéhéries係法國嘅一個市鎮，位置喺埃納。
Essarois

Essarois係法國嘅一個市鎮，位置喺黃金丘。
Esquay-Notre-Dame

Esquay-Notre-Dame係法國嘅一個市鎮，位置喺卡爾華多斯。
Esquay-sur-Seulles

Esquay-sur-Seulles係法國嘅一個市鎮，位置喺卡爾華多斯。
佛斯奴縣

佛斯奴縣（粵拼：fat6 si1 nou4 jyun6，英文：Fresno County）係美國加利福尼亞州嘅一個縣，面積約莫15,585平方公里，人口約莫93萬。
佛曆

佛曆（粵拼：fat6 lik6）係佛教用嘅曆法，主要喺東南亞佛教國（包括柬埔寨、老撾、緬甸、泰國、斯里蘭卡）用，用釋迦牟尼涅槃嗰年（公元前543年）做元年。
佛朗哥獨裁

佛朗哥獨裁 (西班牙文：La dictadura franquista)，又稱佛朗哥西班牙 (西班牙文：España franquista)，係西班牙1939年至1975年內戰之後由佛朗哥統治嘅一個時期，官方稱西班牙國 (西班牙文：Estado Español)。1936年內戰期間，佛朗哥被命名為考迪羅 (西班牙文：caudillo)，領導西班牙叛軍，自稱為國民軍，同西班牙第二共和國政府作戰。1939年，共和國政府被叛軍擊敗，佛朗哥隨後成為西班牙國家元首。
呢篇佛朗哥獨裁係關於國嘅楔位文章，重未寫完嘅。麻煩你幫手充實佢。
佛朗哥雷貝洛

馬高斯·佛朗哥·雷貝洛（葡文：Marcos Franco Rabelo，1851年4月25號—1940年4月29號）係巴西軍事同政治人，1912年至1914年做塞阿拉州州長。
雷貝洛喺1940年4月29號喺薩爾瓦多死咗，終年89歲。
佛教黃焯菴小學

佛教黃焯菴小學（Buddhist Wong Cheuk Um Primary School）係香港佛教聯合會主辦嘅第二間政府津貼小學。學校喺港島東院道 11 號，貼住佛教黃鳳翎中學。

簡史
1956年蒙王學仁徵得黃鳳翎捐部份錢起學校，又得到羅文錦支持，得政府當局撥地、助款、核准為津貼小學。參加籌劃建校嘅人有覺光法師、陳靜濤、黃允畋、馮公夏、林楞真咁多位居士，搞咗三年終於起好，喺1959年9月正式上堂。

校舍
校舍佔地 2000 平方米，有 12 間課室、1 個禮堂、圖書館、玩具圖書館、音樂室、視覺藝術室、電腦室、輔導教學室。 	
、 跟黃鳳翎中學共用嘅有蓋操場、天台操場同埋 19 個特別室 － 包括美術室、地理室、音樂室、多媒體室、電腦室、心理輔導室、銀樂隊管理室、物理、化學、生物以及綜合科學實驗室等等。
佛教黃鳳翎中學

佛教黃鳳翎中學（Buddhist Wong Fung Ling College） 係香港佛教聯合會主辦嘅第一間政府津貼中學。學校喺港島東院道 11 號 ，貼住佛教黃焯菴小學。

簡史
1956年蒙王學仁徵得黃鳳翎捐部份錢起學校，又得到羅文錦支持，得政府當局撥地、助款、核准為津貼中學。參加籌劃建校嘅人有覺光法師、陳靜濤、黃允畋、馮公夏、林楞真咁多位居士，搞咗三年終於起好，喺1959年9月正式上堂。經過多年籌劃，喺20世紀 80 年代政府就近撥地，由佛聯會畀錢擴建新校舍，喺1988年底落成啟用，令學校更加大，設備更加完善。

校舍
校舍佔地 4260 平方米，有 22 間課室、2 個禮堂、圖書館、籃球場、 跟黃焯菴小學共用嘅有蓋操場、天台操場同埋 19 個特別室 － 包括美術室、地理室、音樂室、多媒體室、電腦室、心理輔導室、銀樂隊管理室、物理、化學、生物以及綜合科學實驗室等等。
Helvetica

Helvetica 係一隻好常見嘅冇腳字 字款，由瑞士哈氏字型[暫譯]（德文：Haas’sche Schrift­giesserei）嘅設計師 Max Miedinger 喺 1957年整出嚟嘅，美術指導係佢老細 Eduard Hoffmann。
套字款最初個名叫 Neue Haas Grotesk（哈氏新黑體），係同呢隻叫 Akzidenz Grotesk 字款掙市場。1959年，哈氏想佢哋套字款喺 Linotype 排字機都用得，於是同德國嘅 Stempel 公司傾掂整個 Linotype 版本，之後，1960年，德國嗰便話個名唔方便賣國際市場，建議改叫 Helvetia（瑞士），哈氏覺得太揚，於是用咗建議嘅形容詞式，叫 Helvetica。
1960年其實唔淨止改咗名，新名嘅 Helvetica 其實只係哈氏新黑體嘅簡化版，原因係 Linotype 機有好多限制，好多嘢要簡化，甚至要重新做過，甚至之後喺電腦用嘅 PostScript 版都承襲哂呢啲限制同改動，並唔係1957年嘅鉛字版本。21世紀嘅兩個衍生版本 Neue Haas Grotesk 同 Helvetica Now 嘅好多新功能其實都唔係新功能，只係將套字款還原返到好似1957年嘅原版咁。
Henvic

Henvic係法國嘅一個市鎮，位置喺布禮斯大區嘅菲尼斯泰爾。
Hennezis

Hennezis係法國嘅一個市鎮，位置喺厄爾。
Hello World

Hello, World 係指喺電腦螢幕度顯示 Hello, World!（哈佬呀，世界！）字串嘅電腦程式。呢種程式通常都係每種程式語言最基本、最簡單嘅程式，成日畀人用嚟向寫程式嘅初學者示範一隻程式語言點運作。
Henrichemont

Henrichemont係法國嘅一個市鎮，位置喺些爾。
作品的說話

《作品的說話》係香港男歌手姜濤喺2022年推出嘅流行歌，由Gareth. T作曲、小克填詞。
作客入波優惠

作客入波優惠（又叫作客入球優惠、客場入波優惠）係喺足球比賽入面嘅其中一種規則，佢一般用喺主客制嘅淘汰賽入面（唔理係先客後主定係先主後客都好）。呢個規則係由歐洲足協喺1965年嗰陣提出嘅。
呢個結果係一般出現喺兩隊之間主客隊兩場對陣先至有，佢係一種決定兩場波夾埋嘅總比分。喺好多比賽入面，作客入波優惠係防止啲比賽兩場波法定時間打嗮之後，每次兩個隊總比分打和就打加時或者互射十二碼嘅局面。

使用範圍
呢個作客入波優惠喺好多大至洲際嘅比賽、細至小型嘅市級聯賽嘅淘汰賽入面（兩回合比賽）都用呢個規定。例如包括亞洲聯賽冠軍盃、非洲冠軍盃、非洲聯盟盃、中國足協盃、中乙聯賽嘅季後賽、FIFA世界盃外圍賽嘅附加賽等都係用呢個規定。
不過唔係每個洲際嘅足球兩回合比賽完嗮之後都係睇作客入波優惠。喺2005年之前南美洲嘅足球聯賽或比賽係唔玩呢家嘢嘅，如果兩隊主客兩回合打嗮都重係打和嘅話，就唔會睇結果直接互射十二碼嘅。家陣嘅南美自由盃雖然話有作客入球優惠，但係如果兩隊主客兩回合打嗮都重係打和，係唔會打加時直接入互射十二碼嘅。不過都有例外嘅國家，巴西足協盃都重係用緊國際通用嘅作客入波優惠嘅。

規則
如果對賽嘅兩隊波打嗮兩場法定時間90分鐘嘅比賽之後，夾埋嘅比分係平手嘅話，咁就睇邊隊作客入得多啲嗰隊就贏。如果都係一樣嘅話就要打加時，再分唔到勝負就互射十二碼，直到分到勝負為止。
亦有啲情況，如果對賽兩隊喺兩場波嘅法定時間都係喺同一個體育場打嗮之後，咁就揀過第二日再喺邊個作客入波多嘅隊嘅所屬主場踢多一次（例如英格蘭足總盃或意大利足總盃）。

兩場和波情況
2001～2002賽季歐洲聯賽冠軍盃四強，利華古遜對曼聯：
第一場：曼聯 2-2 利華古遜
第二場：利華古遜 1-1 曼聯
利華古遜以作客入波2-1搞掂曼聯打入歐冠決賽。
1971～1972賽季歐洲聯賽冠軍盃第一輪，阿維達貝治對車路士：
第一場：阿維達貝治 0-0 車路士
第二場：車路士 1-1 阿維達貝治
阿維達貝治以作客入波1-0搞掂車路士打入第二輪。
作家

作家（粵拼：zok3 gaa1）係文字創作嘅專才，同作者有分別，唔單只文學作家，寫政論嘅都係作家。
只做新聞記者編輯未必叫作家，「作家」多數係有出版自己寫嘅書，先叫作家。不過要有人買或者睇，先叫成功。
寫網誌、Facebook、維基百科嘅未必叫做作家，不過可以自己封自己係。
佛頭洲稅關遺址

佛頭洲稅關遺址，香港遺址一處，法定古蹟，原本係大清後期稅關，有稅關廠。遺址喺新界佛頭洲，清水灣半島西南對出。將軍澳填咗海，去佛頭洲稅關遺址，就咁行過將軍澳工業邨入。

背景
佛頭洲，香港東南洋面，東入鯉魚門，西出佛堂門，北泊將軍澳，南通南海，正正喺廣東沿海要道。英國一八四二年，得香港島，一八六〇年，得九龍半島。按大清與大英之協議，大清要收關稅，香港一帶屬九龍關管。同治七年，一八六八年，大清起稅關，收關稅，主要有三，汲水門、長洲同佛頭洲。佛頭洲，就近域多厘海口。海口出入南海，經鯉魚門，就見到佛頭洲稅關。一八九八年，英國租借新界，佛頭洲歸英治，稅關作廢。

遺址
遺址喺佛頭洲西岸，有一沙灘。側邊有佛頭洲村，姓葉，祖籍惠陽。約莫一八八五年，葉慶福同族人，搬到佛頭洲開村。即係話香港開埠之後，設關之後，而喺租新界之前。
稅關廠原有屋幾間，亦有福德宮，即土地廟。舊圖灘中，有石橋入海作埠，方便泊船。如今石橋已失，稅關廠只留石基。

重新發現
一九三五年，旅人黃佩佳，曾提及佛頭洲西面小灣，有白沙如銀。清季喺度設過稅關廠，當時已頹垣斷瓦。
一九六二年，香港教師朱維德，洲上發現石碑殘斷。當時香港政府未加注意。及至一九七九年，古物古蹟辦事處考察該址，發現石柱、石板同基石，又見刻字石條，斷成四截，上刻「德懷交趾國貢賦遙通」，下刻「稅廠值理重修」，當屬稅關無疑。就咁定為稅關遺址。遺址有佛頭洲福得宮。石條同福得宮香爐，移咗去香港歷史博物館展覽。
作品自述

作品自述（英文：artist’s statement 或者 artist statement；法文：démarche artistique 或者 démarche）係藝術界用嘅一種應用文，特別係視覺藝術嘅雅藝術會用，指嘅係藝術家對自己作品寫嘅說明，內容可能包括創作靈感或者想表達嘅意思等等。
寫作品自述嘅其中一個目的係令人對件作品有興趣，對象包括畫廊或者美術館、大學、其他藝術家等等:210。
作家的謊言：筆忠誘罪

《作家的謊言：筆忠誘罪》（英文：Deception of the Novelist）係2019年上畫嘅港產片，由張建聲、松岡李那同何佩瑜主演，孫立基執導。套戲係改編向西村上春樹嘅網絡小說。
Le Gratteris

Le Gratteris係法國嘅一個市鎮，位置喺杜。
Le Gué-d'Alleré

Le Gué-d'Alleré係法國嘅一個市鎮，位置喺濱海沙藍特。
Le Grand-Village-Plage

Le Grand-Village-Plage係法國嘅一個市鎮，位置喺濱海沙藍特。
Le Haut-Corlay

Le Haut-Corlay係法國嘅一個市鎮，位置喺阿摩爾濱海。
Le Gué-de-Longroi

Le Gué-de-Longroi係法國嘅一個市鎮，位置喺中央-盧華爾山谷嘅厄爾-盧華。
Le Grès

Le Grès係法國嘅一個市鎮，位置喺奧斯坦尼大區嘅上加龍。
Le Hinglé

Le Hinglé係法國嘅一個市鎮，位置喺阿摩爾濱海。
Le Hom

Le Hom係法國嘅一個市鎮，位置喺卡爾華多斯。
Le Grau-du-Roi

Le Grau-du-Roi係法國嘅一個市鎮，位置喺奧斯坦尼大區嘅加爾。
傅利葉分析

傅利葉分析（Fourier analysis）係研究一個函數同啲基本三角函數嘅關係嘅，後者可以加和成前者。傅利葉分析當中包含有從函數分解成基本三角函數嘅傅利葉級數同埋傅利葉變換等等過程，經常亦都包含到啲分解過程嘅逆過程。喺仲要普適嘅情況下（抽象調和分析），傅利葉分析個領域研究到廣義嘅傅利葉變換，之經典嘅傅利葉級數、傅利葉變換、同埋拉普拉斯變換、梅林變換與及阿達馬變換都係佢啲特例噉解。
傅利葉分析喺各種科學技術分支裏便都十分之關鍵。佢個應用範圍涵蓋埋物理學（聲學、光學、潮汐、天體物理學）、數學（數論、統計、組合論同概率論）嘅好多子科，與及訊號處理、密碼學、海洋學同經濟學等等領域。

經典傅利葉分析啲變體
傅立葉分析四個可能變體嘅時頻關係圖。時間離散序列抑或離散譜分別從相對側需要到鏡像頻譜抑或週期求和。
下低幅表擺有唔同嘅傅利葉分析過程變體，對應唔同連續性同埋週期性嘅定義域。
同  都係週期函數，週期分別係  戥  ；
 同  都係無限序列，間隔分別係  戥  ；
 同  都係有限序列，序列長度都係  。

廣義傅利葉分析
内文：抽象調和分析
抽象調和分析係拓展傅利葉分析到啲局部緊緻拓撲群嘅，喺啲群度可以用Haar測度嚟定義傅利葉積分、之有勒貝格測度作爲特例。列夫·龐特里亞展（英文：Lev Pontryagin）引入嘅特徵概念係抽象調和分析嘅核心，即局部緊緻阿標羣對到N維球胚嘅連續群同態。好似線性泛函與及對偶空間，佢哋整體形成對偶群 。對偶群嘅概念係透過龐特里亞展對偶定理（英文：Pontryagin duality）證明嘅。喺抽象調和分析當中，廣義嘅傅利葉變換係噉樣定義嘅：
喺揀選同埋之下有，噉樣就得到經典嘅連續傅利葉變換。
傅劍

傅劍，香港親中派政治人物兼商界人士，集友銀行總經理兼副總裁。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融界界別委員。之後佢喺李家超無提政綱嘅情況下，有份提名李家超參與2022年香港行政長官選舉。
傅利禾蘭

傅利禾蘭（荷蘭文：Flevoland）係荷蘭嘅其中一個省，首府利列市。
維基同享有多媒體嘅嘢：Flevoland
傅利索王子

傅利索王子，全名約翰∙傅利索∙賓哈特∙基斯迪恩∙大衛∙范奧倫葉－拿修∙范岩斯伯（荷蘭文：Johan Friso Bernhard Christiaan David van Oranje-Nassau van Amsberg；1968年9月25號—2013年8月12號），係荷蘭王國嘅二王子，現任國王威廉－亞歷山大嘅細佬。
2012年2月17號，約翰∙傅利索王子響奧地利遇到雪崩，送咗去因斯布魯克嘅一間醫院，病情穩定。經過差唔多一年半昏迷，佢響2013年8月12號死咗。
傅利葉變換

傅利葉變換（英文：Fourier transform）係一種數學上嘅分析手法，將一個訊號拆做組成佢嘅頻率。
想像家陣有個週期性嘅訊號，個訊號由若干個細啲嘅週期性訊號組成，即係有啲細訊號以 5 Hz 嘅頻率出現（每秒重複 5 次），成一個 5 Hz 嘅正弦波，有啲會以 15 Hz 嘅頻率出現，成一個 15 Hz 嘅正弦波... 如此類推。呢啲活動嘅總和形成成條線嗰啲整體嘅上上落落，即係話時間點  嘅微電壓  可以用類似噉嘅式表示：
當中  係一個波嘅最大振幅， 反映頻率，而  就係相位； 反映嗰個波喺時間點  嘅振幅，而  就表示唔同頻率嘅波喺  嘅振幅冚唪唥加埋。好似係以下嘅圖解噉：
圖入面嗰條紅線（；唔似正弦波）可以想像成一大柞細啲嘅正弦波（柞藍線）加埋一齊。
傅立葉變換簡單講就係將每個上上落落嘅波形數據拆開，變成組成佢嘅波，估計每個頻率嘅腦電波嘅波幅同相位（例子可以睇腦電波）。傅立葉變換最基本嗰條式如下：
，
係一個頻率嘅函數，而  係一個時間嘅函數。
傅全香

傅全香（粵拼：fu6 cyun4 hoeng1；簡化字：傅全香；1923年8月3號—2017年10月24號），原名孫泉香（簡化字：孙泉香），係越劇女演員同中國國家一級演員，越劇十姐妹之一，浙江紹興嵊縣人。

生平
傅全香1952年第一屆全國戲曲觀摩演出大會一等獎獎狀。嵊州越劇博物館藏。
1923年8月3號，傅全香喺浙江省嵊縣后庄村出世。1933年從藝。1947年，同范瑞娟合作成立東山越藝社。1948年參加芳華劇團，同尹桂芳聯袂演出。1951年8月1號，參加華東越劇實驗劇團。
2017年4月，獲第27屆上海白玉蘭戲劇表演藝術獎終身成就獎。
2017年10月24號，佢喺上海病逝，終年94歲。

藝術成就
傅全香擅長越劇花旦，唱腔優美，被譽為「越劇花腔女高音」。佢嘅唱腔被稱為「傅派」。學生有何英、顏恝、陳飛、陳藝、陳穎、顏恝、陳嵐、胡佩娣等。
主要代表作有《梁山伯與祝英台》中嘅祝英台，《情探》中嘅敫桂英，《孔雀東南飛》中嘅劉蘭芝，《李娃傳》中嘅李亞仙等。
SM娛樂

SM最初嘅重點係娛樂管理業務，但而家新嘅附屬子公司業務領域不斷擴大。SM早就喺日本同香港等地區設立「SM Entertainment JAPAN」同「SM Entertainment ASIA」等子公司，除咗同日本最大唱片公司愛貝克思建立長久嘅合作關係之外，喺2008年設立面向美國市場嘅「S.M. Entertainment U.S.A.」擴展業務。SM Entertainment當前總資產80,424,713,654韓圓，而家亦係股票上市嘅企業。
SM除咗喺藝人企劃同音樂發展之外，亦積極開拓電視劇同電影市場，包括制作同投資。為此SM更喺2012年成立咗負責電視電影產業嘅SM C&C（SM Culture& Contents）公司。
SNH48

SNH48係2012年喺中華人民共和國上海成立嘅大型女子偶像組合，屬日本組合AKB48嘅姐妹團，而家有101名成員。
SOHO 38

SOHO 38係香港一個單幢私人住宅，嚮半山區些利街38號，就近中環蘇豪區同埋半山行人電梯側邊。
SOLID

SOLID 係軟件工程上嘅五條原則，個名取自嗰五條原則嘅開頭字母。SOLID 由美國軟件工程師羅拔·C·馬田（Robert C. Martin）喺 2000 年提出，旨在令電腦程式嘅設計（以至軟件工程）變得更加：
有彈性－通常一個程式喺搞掂之後，設計者仲會想做啲擴充或者加修補程式。
強韌－有時一個程式可能有彈性易改，但一改就勁出錯，「強韌」意思就係打後嘅修改唔會令個程式出一大柞錯。
流動－即係呢個程式搞掂咗之後，設計者有得攞佢某啲部份返用，例如有個子程序，要依賴好多原本嗰個程式嘅其他部份先行到，呢個子程式會難返用。
無粘性－即係喺打後改個程式嗰陣，依然可以保留到原先嗰個設計。
以上呢啲問題傾向係（直接間接）因為依賴性（dependency）而起嘅：想像一個程式 A，有個子程序 S，如果 S 一定要 A 嘅某啲部份先行得到（有依賴性），噉個設計師想改個程式嗰陣就比較會有難度（一改咗某個部份，就搞到 S 行唔到或者行起上嚟出錯），而且想攞 S 去第個程式嗰度用嗰陣又撈絞（第啲程式未必有 S 依賴嘅部份），所以 SOLID 嗰五條原則主要集中於控制一個程式嘅依賴性問題:p. 4。

五大原則內容
S：單一功能原則（Single responsibility principle）：每個物件都應該得一個單一嘅功能；一個物件多功能嘅話，佢就會有需要成日修改，出錯嘅機會就增加。
O：開閉原則（Open Closed Principle）：一個子程式應該要容易擴張，但唔易修改；幫一個子程式加料嗰陣，佢嘅基本功能要不變。
L：里氏替換原則（Liskov Substitution principle）：一個程式入面嘅物件應該要容易用同一子類嘅嘢替換，而個程式嘅正確性不變。
I：介面隔離原則（Interface-segregation principles）：多個特定客戶端介面好過一個寬泛用途嘅介面；一個子程序多嘢要改嗰陣就麻煩。
D：依賴反轉原則（Dependency inversion principle）：一個子程式應該依賴於抽象而唔係實例。
SOV 型

粵語一般畀人係 SVO 型語言，但有時都可以用 SOV 句法，尤其係如果講嘢嗰個人想強調隻賓語。例句：
我將度門閂埋咗佢。
—我（主語）將（maak1 住「邊幾隻字係賓語」）度門（賓語）閂埋咗佢（動詞短語）。

阿勒泰
睇埋：阿勒泰語言
有畀人歸類做阿勒泰語言嘅語言（包括日本話、韓國話同土耳其話呀噉），都係偏向用 SOV 型嘅句子。當中日本話可以話係呢啲語言當中最出名嘅，日本話興用は（wa）呢隻主題標記嚟嘜清楚邊隻字詞係 S 同埋用を（o）呢隻助詞嚟嘜清楚邊隻字詞係 O，例句：
－表達緊「我食壽司。」噉嘅意思。
韓國話都係跟 SOV 嘅，個做法好類似：
－表達緊「我食泡菜。」噉嘅意思。

印度-伊朗語族
睇埋：印度-伊朗語族
仲可以睇埋印度-伊朗語族：印度-伊朗語族係印歐語系最東南嗰一橛，包括咗伊朗話（又叫波斯話）、印度斯坦話同尼泊爾話等多種喺南亞嗰頭流通嘅語言，算係英文同德文等日耳曼語言嘅遠親。印度-伊朗語族都好興用 SOV 噉嘅句子，尼泊爾話例句－句嘢意思（大致）相當於粵語「我睇書。」噉解：

漢語
語言工作者指出，漢語雖然話一般都傾向 SVO，但佢哋好多時都可以將句子砌做 SOV 噉嘅樣。粵語例句：
－當中將呢隻字扮演咗類似主題標記噉嘅作用，嘜住邊隻字詞係處於 O 嘅位置。
Marcilly-sur-Eure

Marcilly-sur-Eure係法國嘅一個市鎮，位置喺厄爾。
Marcols-les-Eaux

Marcols-les-Eaux係法國嘅一個市鎮，位置喺阿爾代什。
Marcilly-et-Dracy

Marcilly-et-Dracy係法國嘅一個市鎮，位置喺黃金丘。
Marcorignan

Marcorignan係法國嘅一個市鎮，位置喺奧德。
Marcilly-sur-Tille

Marcilly-sur-Tille係法國嘅一個市鎮，位置喺黃金丘。
Marcillé-Robert

Marcillé-Robert係法國嘅一個市鎮，位置喺布禮斯大區嘅伊勒-維萊訥。
Marcolès

Marcolès係法國嘅一個市鎮，位置喺康塔爾。
Marcilly-le-Hayer

Marcilly-le-Hayer係法國嘅一個市鎮，位置喺奧布。
Marcillé-Raoul

Marcillé-Raoul係法國嘅一個市鎮，位置喺布禮斯大區嘅伊勒-維萊訥。
Sirac, Gers

Sirac, Gers係法國嘅一個市鎮，位置喺奧斯坦尼大區嘅熱爾。
Sireuil

Sireuil係法國嘅一個市鎮，位置喺沙藍特。
Siran, Hérault

Siran, Hérault係法國嘅一個市鎮，位置喺奧斯坦尼大區嘅埃羅。
Sissonne

Sissonne係法國嘅一個市鎮，位置喺埃納。
When the Sun Goes Dark

《When the Sun Goes Dark》係香港歌手周國賢嘅專輯，喺2022年5月由維高文化推出。
While 迴圈

While 迴圈（英文：while loop）係結構化編程嘅一個基本嘅流程控制語法，指出口喺頂嘅廻圈。喺廿一世紀初多數程式語言都有。
呢種廻圈可以用兩條不變式描述：喺廻圈頂入面第一句之前，廻圈條件嘅布林值一定係 ｢真｣；喺廻圈底出面第一句之前，廻圈條件嘅布林值一定係 ｢假｣。

概論
睇埋：控制流程
一個 while 迴圈會有一個條件，同一柞掕住嘅碼。個程式會評估個條件，如果個條件係真，噉就會行柞掕住碼，行完一次之後再睇吓個條件係咪真，如果係就再行多次柞掕住碼，一路重複直至個條件唔係真為止。
以下呢段 MATLAB 碼用咗 while 迴圈計 10 嘅階乘（factorial）：
n = 10; % 設 n 做 10。
    f = n; % 設 f 等同 n。
    while n > 1 % 衹要 n 大過 1，就一路做以下嘅嘢：
        n = n - 1; % 將 n 數值下降 1。
        f = f * n; % 將 f 變成 f 乘 n。
    end
    disp(['n! = ' num2str(f)]) % show "n! = " 同 f 最後個數值；呢段碼計出嘅係 10 嘅 factorial。

應用
睇埋：遊戲迴圈
While 迴圈一個應用例子係電子遊戲編程：一隻電子遊戲嘅一場對局可以想像成個遊戲程式一路做場對局嘅運算，直至某個 GAME OVER 條件（例如玩家角色生命值變咗 0）達到為止。
What a beautiful moment

《What a beautiful moment》，係日本樂隊ZARD出道以嚟第一套DVD演唱會作品，2005年6月8號發行。

概要
呢次係ZARD出道13年嚟第一次錄DVD作品。
呢套作品原先諗住響2004年9月8號發行，但為咗整埋日本武道館公演嘅樣，所以推遲到2005年6月8號發行。
Whataburger

Whataburger係美國嘅快餐企業，1950年成立，總部位置喺德薩斯州哥帕斯基斯蒂。佢嘅主要業務負責整漢堡包、薯條等快餐嘢。
WhatsApp

WhatsApp, 民間譯为嘎哈、哇赛、話集, 係一個專畀手機用嘅即時通訊程式，2009年由美國WhatsApp Inc.推出。用家可以透過程式發文字短訊、圖片、影片又或者聲音訊息。程式而家支援嘅平台包括Android、iOS同埋Windows Phone。
2014年WhatsApp俾Facebook公司（之後改咗名做Meta平台）收購。
傑內大清真寺

傑內大清真寺係馬里一座清真寺，喺傑內，而家存在嘅建築主要喺1907年起好，1988畀聯合國教科文組織列做世界文化遺產。
傑出小童星嘉許典禮

傑出小童星嘉許典禮係香港電視廣播有限公司製作嘅電視節目，係香港第一個為童星而設嘅頒獎典禮，以表揚一班小演員喺劇集嘅出色表現，亦鼓勵更多小朋友勇敢追尋演藝夢。由陸浩明、宋宛穎主持，馬國明、張振朗、劉佩玥、麥美恩等擔任星級頒獎嘉賓。此外，雖然鄭嘉穎、黃翠如未能夠親身嚟到現場，亦拍咗啲影片鼓勵得獎嘅小朋友。
傑克·凱魯亞克

傑克·凱魯亞克係一個美國作家、詩人、小說家、編劇。
傑克·基爾比

傑克·基爾比係一個美國發明家、大學教員、電腦科學家、攝影師、工程師、物理學家。
傑克：巨魔獵人

《傑克：巨魔獵人》（英文：Jack the Giant Slayer）係套喺2013年上畫嘅美國英雄冒險片，拜仁辛厄執導，尼古拉斯侯特主演。
傑利亞當斯

傑利亞當斯（英文：Gerard "Gerry" Adams；愛爾蘭蓋爾文：Gearóid Mac Ádhaimh，音譯「傑律·麥亞當」；1948年10月6號—）係一位愛爾蘭共和派政治人。佢喺1983年至2018年出任新芬黨主席。
1970年代佢輾轉出入監獄好多次。最初佢因爲喺北愛爾蘭族羣衝突裏面，被認爲係愛爾蘭共和軍領袖，而俾當時嘅警察用反恐權力監禁。後來佢同其他共和派政治犯嘗試越獄俾人捉到，於是俾人定罪正式監禁。因爲佢嘅政治領袖身份，佢輾轉假釋幾次，參與北愛爾蘭共和派同英國政府之間嘅談判。2020年，英國最高法院推翻佢嘅越獄案底，原因係當年佢俾人捉入監嘅時候係冇審訊就收監，但當年嘅反恐特權法指明一定要英國政府嘅北愛爾蘭事務大臣親自批准，先至可以未審先收監。時任大臣原來冇批准捉佢，所以北愛爾蘭警察當年係違法禁錮佢，佢嘅越獄罪名故此亦要推翻。咁多年嚟，亞當斯堅稱佢冇做過愛爾蘭共和派任何武裝派系嘅成員。
佢坐緊監嗰幾年，經常用筆名「布朗尼」（Brownie）投稿愛爾蘭共和派嘅報章，提出北愛爾蘭共和派應該多啲動員組黨，參與地方政治，尤其是地區性嘅選舉。佢高調反對愛爾蘭共和軍裏面嘅強硬派系暗殺啲向英國投誠嘅前共和派武裝領袖。佢嘅立場令佢成爲新芬黨喺北愛爾蘭創黨嘅重要成員，以及80年代至90年代愛爾蘭共和派同英國政府談判嘅重要領袖。
1984年，亞當斯俾北愛爾蘭聯合派武裝分子襲擊。佢架車俾人開槍射咗20發子彈，佢喺頸、膊頭、手臂三處中槍，爭啲冇命。後來解密嘅情報顯示，原來英國嘅保安部隊一早就知道有人想暗殺佢，所以將啲襲擊者嘅子彈偷換咗殺傷力細啲嘅子彈，而且準備好警察即場拘捕槍手。
1983至1992年同埋1997至2011年，佢係聯合王國下議院嘅西貝爾法斯特選區當選人，但同所有新芬黨當選人一樣，按照新芬黨唔承認聯合王國對北愛爾蘭主權嘅原則拒絕出任。2011至2020年，佢擔任愛爾蘭衆議院議員，代表勞斯郡。
傑倫·拉尼爾

傑倫·拉尼爾係一個美國電腦科學家、作曲家、編程員、作家、散文家、大學教員、實業家。
傑基·羅賓森

傑基·羅賓森係一個美國棒球運動員、籃球教練、田徑運動員、軍官、副總統。
UTC+9

UTC+9係一個時區，比協調世界時快九個鐘。
UTC+9:30

UTC+9:30係比世界協調時間快9個鐘又30分鐘嘅時區，只有澳洲北領地同南澳洲（冬令）用緊。
UTC+6:30

UTC+6:30係比世界協調時間快6個鐘又30分鐘嘅時區，只有緬甸同澳洲可可斯 (基林) 群島用緊。
UTC+7:30

UTC+7:30係比世界協調時間快7個鐘又30分鐘嘅時區，喺1941到1970年間做過新加坡夏令時間、喺1970到1982年間做過新加坡標準時間，亦喺1941到1982年間做過馬來亞時間。
UTC+8:45

UTC+8:45係比世界協調時間快8個鐘又45分鐘嘅時區，只有西澳洲其中四條村同埋南澳洲其中一條村用緊。
UTC+8:30

UTC+8:30係比世界協調時間快8個鐘又30分鐘嘅時區，喺1954到1961年間做過大韓民國時間，2015年8月15號至2018年5月4號做朝鮮民主主義人民共和國時間。
UTC+8

UTC+8係比世界協調時快8個鐘嘅時區，理論上嘅位置喺位於東經112.5度至127.5度之間，係東盟標準時間其中一個候選時區。
UTC+7:20

UTC+7:20係比世界協調時間快7個鐘又20分鐘嘅時區，喺1933到1940年間做過新加坡夏令時間。
UTC+9:45

UTC+9:45係比世界協調時間快9個鐘又45分鐘嘅時區，喺2006到2009年間做過西澳洲其中五條村嘅夏令時間。
元曄

元曄（—532年12月26號），字華興，北魏景穆太子拓跋晃嘅曾孫（南安惠王元楨個孫，扶風王元怡個仔，安定王元朗嘅堂叔），係北魏皇帝，530年到531年在位，佢無諡號，跟封號叫魏長廣王、魏東海王。
元朗

元朗大馬路人頭擁擁，輕鐵穿梭其中。
元朗係香港新界西北市區。響英國管治新界中期，選做新界西北面行政中心，到家下亦都係元朗區中心。元朗英文寫做 Yuen Long，早期就寫做 Un Long。
元朗四周仍然係鄉郊，東面係凹頭，西面係屏山，南面係十八鄉，北面係南生圍。

史
根據考古發掘，元朗喺新石器時代就有先民活動。秦朝開始劃入中國版圖。
元朗一帶，地理環境以前同家下好唔同。古時元朗係汪洋一片，元朗舊墟一帶都係島。舊墟南便個地方叫大樹，即係家下十八鄉大旗嶺大樹下，係水上人，即係蜑家人嘅艇聚埋一氣嘅海灣。佢哋重響處起咗間天后廟，即係大樹下天后廟。天后廟東面係蜑家埔，西面係蜑家灣。因為呢處多水上人，會同村民做買賣，所以就變成墟。廟記（1938年嘅《重修天后古廟碑記》）有寫：『三百年前，元朗河流上通南坑，中有高原矗然而深秀者，則大樹也，大樹東曰蛋家埔，大樹西曰蛋家灣，處居爰處，而浮家泛室之流，若輩崇仰水神，在大樹下建小廟，以祀天后。』後尾因為個海畀河沙積，或者村民圍淺海做田，就慢慢變成地，個墟後尾搬到去大橋墩。再因為同樣原因，個墟又搬到個近海嘅地方，即係元朗。
元朗原本係指家下元朗舊墟一帶。由一個墟發展而來。香港全境曾經響大清中期受遷界令打擊，人口大減。1668年，即係康熙七年，大清皇帝愛新覺羅玄燁准村民返屋企。之後一年，1669年，即係康熙八年，錦田進士鄧文蔚封咗地開墟。佢就搬咗響原本響大橋墩嘅大橋墩墟到圓蓢，呢件事亦都寫咗響舊墟天后廟《重修天后古廟碑》，『清康熙八年大橋墩市場改遷元朗』。塊碑係1856年，即係大清咸豐六年，愛新覺羅奕詝做皇帝嗰時（變調讀史）立嘅。因為搬到元朗，亦都改名做圓蓢墟，後尾變做圓朗墟，最尾寫成變咗元朗墟，亦即喺元朗舊墟。
到咗1899年，英國人接收新界，元朗成為香港一部分。英軍無耐就開始起青山道（今日嘅青山公路），將元朗同九龍打通，方便統治之餘，亦都改變咗新界經濟面貌。響呢個時候，因為元朗墟唔夠用，亦都有鄉民嫌錦田人收租收得貴，就響1915年青山道附近，就係家下青山公路同合益街一帶，另開新墟，叫元朗新墟。啲人亦都叫青山公路做大馬路或者元朗大馬路。原本元朗墟就畀人叫舊墟，墟唔近大馬路，無咁方便，最後都沒落。
1907年香港政府揀咗大埔做新界管治中心，叫理民府。之後，再一分為二，元朗一帶屬於北約理民府，係大埔管。1947年，北約理民府分為元朗理民府同大埔理民府。元朗就成為新界西嘅管治中心。
因為經濟同政治中心都響元朗新墟一帶，所以呢度亦變得越來越大，人口越來越多。香港政府亦都介入呢度嘅發展，好多公共設施都起響元朗。墟市呢個形式亦都慢慢淘汰。1972年政府將元朗規劃做衞星城市。1982年再將元朗加埋屏山同附近地方連埋規劃做元朗新市鎮。
元曲

元曲（粵拼：jyun4 kuk1），或者嗌元雜劇（粵拼：jyun4 zaap6 kek6），係盛行喺元代嘅戲曲藝術，而「元曲」呢個名係散曲同雜劇嘅合稱。相對於明傳奇（南曲），後世又將元曲叫做北曲（粵拼：bak1 kuk1）。元曲同宋詞、唐詩、漢賦並稱。
元朗兒童遊樂場

元朗兒童遊樂場，香港公園之一，遊樂場之一，喺元朗康樂路，英文叫Yuen Long Children's Playground。行政上歸元朗區。設施有籃球場。
元朗公共圖書館

元朗公共圖書館（英文：Yuen Long Public Library）係一間喺香港元朗嘅公共圖書館，康樂及文化事務署管理，喺新界元朗區橋樂坊2號元朗政府合署1樓。
元朗公園

元朗公園（英文：Yuen Long Park）係香港公園之一，遊樂場之一，都幾大下，喺新界元朗，元朗市中心西南，水牛嶺嘅公園北路，佔地七公頃半，歸入元朗區。喺1991年起，由康樂及文化事務署管理。元朗公園攞過香港園景師學會嘅優異獎。設施有公園、硬地球場、門球場、百鳥塔、手球場。以及七人足球場、五人足球場。
元明天皇

元明天皇（660年4月23號—721年12月29號），係日本第43代天皇，707年到715年在位。佢本嚟係文武天皇嘅皇母。
元明天皇在位期間，將首都搬到奈良，開展日本史上嘅奈良時代。
元朗公路

元朗公路（英文：Yuen Long Highway）係香港一條高速公路，係9號幹線一部份，一邊係新田公路，另一邊係屯門公路。
三丸拡

三丸拡（1993年7月6號—）係日本足球員，司職後衞，效力鳥棲砂岩。
三井住友消費金融

三井住友消費金融 (日文：SMBCコンシューマーファイナンス)，以前叫做邦民日本財務，係日本三井住友銀行專門做私人貸款嘅子公司。

歷史
喺1962年3月20號，陣內良喺大阪設立咗“關西金融公司”，當時總值大約￥250萬日圓。到之後嗰年，公司改咗名做“關西邦民公司”。喺之後嘅時間，公司一直擴大到全國，所以喺1971年再改名做“邦民日本財務”。到2004年，公司宣佈同“三井住友金融集團”組成聯盟。
到2011年，三井住友銀行要求買起間公司。佢哋最後達成咗共識，通過股票交易嚟將邦民成為子公司。間公司喺冇耐之後改咗名做“三井住友消費金融公司”。
三井住友銀行

三井住友銀行係日本第二大金融機構，1996年由住友集團嘅住友銀行同三井集團嘅櫻花銀行合併組成。
三井集團

三井集團（日文：三井グループ／みついグループ Mitsui Gurūpu */?，Mitsui Group），又叫三井公司，係日本公司，有好多附屬公司，遍佈各行各業。
三五成群

《三五成群》（英文：Street Kids Violence）係1999年港產片，係秀茂坪童黨燒屍案真人真事嘅改編。錢昇瑋執導。1997年，觀塘秀茂坪一批童黨兇殘殺害一名少年，並將死者屍體焚燒毀屍滅跡。案件轟動全香港。

劇情
童黨阿必同大王都係單親家庭細路，關係好。住同邨嘅阿雞係兩人嘅𡃁。 有一勻，為咗幫阿雞解決球場紛爭，大王同蕃薯等人講數，結果成班人埋堆，結為童黨。佢哋霸佔同邨有輕微智障嘅三叔間屋，當成聚會場所，又經常蝦三叔，令佢痛苦不堪。阿雞睇唔過眼，勸三叔報警，點知俾大王成班人設局，鑑生打死。為咗處理屍體，成班童黨將阿雞屍體燒毀，將骨灰掉落垃圾車。三叔目睹阿雞俾人打死，又受大王等人毆打，決定報警。最尾，阿必因轉做污點證人，判監七年，大王、蕃薯等主謀就被判終身監禁。
三上陽輔

三上陽輔（1992年5月5號—）係日本足球員，司職前鋒，效力秋田藍閃電。
三五美奈子

三五美奈子 '，係日本嘅一個女藝人同埋配音員。
勞亞大陸

勞亞大陸（Laurasia）係地質史上嘅一塊古陸，響侏羅紀中期由盤古大陸北面分裂出嚟，然後進一步分裂成而家嘅歐亞大陸同北美大陸。
勞動力

沙巴同砂拉越勞動力廣告，吉隆坡。
勞動力（英文：Workforce）又叫勞動人口（英文：Labor force），係經濟學上對可以被僱傭（勞動）潛力嘅社會人群（人口）講法。
勞勃·塞西爾

勞勃·塞西爾（英文：Robert Cecil, 1st Earl of Salisbury，1563年6月1號—1612年5月24號），係17世紀初英倫嘅貴族、財政大臣同埋間諜阿頭，亦係第一代索爾茲伯里伯爵。
勞凱利

勞凱利（R. Kelly，1967年1月8號—）係美國節奏藍調音樂歌手，1989年出道，1993年第一次出個人專輯。
勞動

勞動係指社會上做嘅嘢、勞動力，而為咗生活而工作嘅人叫做勞工。低層次嘅勞動主要靠體力，高層次嘅勞動就要靠用腦或者技能。
勞侖茲

勞侖茲（Hendrik Lorentz，1853年7月18號—1928年2月4號），係荷蘭物理學家，研究原子物理學。佢同塞曼研究出塞曼效應，1902年攞諾貝爾物理學獎。
勞動節

勞動節通常係年度性嘅節日，目的係為咗慶祝工人對社會同經濟所作出嘅貢獻。勞動節係19世紀以嚟工人運動嘅產物。
世界上大多數國家嘅勞動節係喺5月1號。因而，通常都稱之為國際勞動節。美國嘅勞動節同埋加拿大嘅勞工節係喺9月嘅第一個星期一。新西蘭嘅勞動節就係10月嘅第4個星期一。澳大利亞唔同地區對勞動節有唔同嘅規定。
前290年代

前290年代係指前299年去到前290年之間嗰十年嘅年代。
一百二十二號元素

一百二十二號元素係重未發現嘅化學元素，拉丁學名Unbibium，符號Ubb。元素週期表之中，排第八行，原子序號122。
一百二十八分音符

音樂上，一百二十八分音符（美式英文：Hundred twenty-eighth note，英式英文：Semihemidemisemiquaver或者英式英文：Quasihemidemisemiquaver）嘅音符時值係全音符嘅一百二十八分之一。佢長度係六十四分音符嘅一半，二百五十六分音符（中文：二百五十六分音符）嘅兩倍。佢個樣係實心卵形，加支柄，柄尾右面加五條尾。如果響中間綫以上，柄向下，五條尾彎上。中間綫或者以下，柄向上，五條尾彎落。如果有幾個八分音符或者十六分音符或卅二分音符音或六十四分音符或一百二十八分音符，就會唔畫條尾，每條尾改用支擔連住。
一百二十八分音符響音樂上好少用，通常係用響好慢嘅樂章。一百二十八分音符就可以令到篇音樂變到好快。有時寫咗串一百二十八分音符，實際上係只係表示好快，表演人可以唔使死跟住樂譜速度，自己去調節。響呢啲情況，有時都會有標明。呢個音符重有一種用法，就係裝飾音。
一百二十八分休止符係同一百二十八分音符咁長嘅休止符，個樣似個五細7字上下連埋，不過係極之少見，有時畀人用來做吸氣符號。
一百二十四號元素

一百二十四號元素，尚未發現嘅化學元素，拉丁學名Unbiquadium，符號Ubq。元素週期表之中，排第八行，g區元素之一，原子序號124。
一百二十八號元素

一百二十八號元素，尚未發現嘅化學元素，拉丁學名Unbioctium，符號Ubo。元素週期表之中，排第八行，g區元素之一，原子序號128。
一百二十九號元素

一百二十九號元素，尚未發現嘅化學元素，拉丁學名Unbiennium，符號Ube。元素週期表之中，排第八行，g區元素之一，原子序號129。
一百二十六號元素

一百二十六號元素，尚未發現嘅化學元素，拉丁學名Unbihexium，符號Ubh。元素週期表之中，排第八行，g區元素之一，原子序號126。
一百五十一號元素

一百五十一號元素，尚未發現嘅化學元素，拉丁學名Unpentunium，符號Upu。元素週期表之中，排第八行，原子序號151。
一百五十三號元素

一百五十三號元素，尚未發現嘅化學元素，拉丁學名Unpenttrium，符號Upt。元素週期表之中，排第八行，原子序號153。按波爾公式，冇可能有呢個元素。
一百二十五號元素

一百二十五號元素，尚未發現嘅化學元素，拉丁學名Unbipentium，符號Ubp。元素週期表之中，排第八行，g區元素之一，原子序號125。
一百二十號元素

一百二十號元素，尚未發現的化學元素，拉丁學名Unbinilium，符號Ubn，推斷為鹼土金屬。元素週期表之中，排第八行第二個，原子序號120。
中上育實

中上育實 ，係日本嘅一個女藝人同埋配音員。
中世日文

中世日文（日文：中世日本語／ちゅうせいにほんご ／ Chūsei nihongo）係中古日文（日文：中古日本語／ちゅうこにほんご）同近世日文（日文：近世日本語／きんせいにほんご）之間嘅日文語言發展階段，係12世紀到16世紀之間嘅500年裏面用嘅日文。喺呢個時期日文，中古日文嘅好多特徵都消失咗，日文嘅語言發展向住現代日文過渡。再細分落去，中世日文可以分成前期同埋後期：前期中世日文大約相當於平安時代尾嘅院政期到鎌倉時代所通行嘅日文，而後期中世日文大約係室町時代嘅日文。
中二病

中二病（日文：中二病、廚二病），又叫做初二病，係源自日本嘅流行語，泛指一種自我認知心態，用嚟形容一啲經常自以為是噉活喺自己世界、做出自我滿足嘅特別言行，或賦予自己一啲自認為有型嘅特性但同時稚氣未脫嘅人。呢啲情況據稱經常喺中學二年級發生，所以叫做「中二病」。一般常見嘅中二病患者係將幻想類小說同埋動畫入面常見嘅題材加上自我概念嘅修改所製造出嘅規則，套用喺自己同現實身上。
中三評估

中三評估（馬來話：Pentaksiran Tingkatan 3；英文：Form 3 Assessment；簡稱PT3）係由馬來西亞考試局（Malaysian Examinations Syndicate）同埋馬來西亞教育部（Ministry of Education Malaysia）聯合主辦嘅考試。喺2014年喺全馬來西亞第一次實行並完全取代由1993年開始嘅初中三評估（Penilaian Menengah Rendah，PMR）。PT3嘅用意係為咗鑒定所有國立同公立中學（以下簡稱「國中」）嘅中三學生喺3年初中生涯入面嘅學習成果、學術資格同埋學習成績，考生都係國立或者公立中學嘅中三學生（15或者16歲）。但係PT3唔可以稱得上係全國統一考試，因為考試局無好似中五考生嘅馬來西亞教育文憑 (SPM) 考試一樣擬寫全國統一性試卷，所以各州甚至個別學校都可能使用唔同版本嘅試卷畀考生應考。馬來西亞教育部喺2018年11月29號發佈咗PT3考試全新格式，而2019年嘅中三學生係呢次新格式考試嘅第一屆應考生。

歷史
由於以前嘅馬來西亞教育只注重學生嘅學業成績，忽略咗學生本身嘅紀律同品行，導致學生紀律同品行逐漸退步，所以馬來西亞教育部計劃推出校本評估計劃（Pentaksiran Berasaskan Sekolah，PBS）。校本評估用意係為咗同時評估一名學生嘅成績以及班上嘅學習態度、紀律品行同完成課業功課等。但係，呢項計劃入面嘅SPPBS項目導致好多老師對教育部不滿。
喺中三評估（PT3）未取代初中評估（PMR）成為正式考試前，馬來西亞政府亦曾經宣佈提出一啲建議同檢查，例如初中校本評估（Pentaksiran Berasaskan Sekolah Menengah Rendah，PBSMR）以及初中評估分級（Penilaian Pentaksiran Menengah Rendah，PPMR）。導致咗好多學生、家長同埋老師混亂。
喺呢件事件入面，馬來西亞政府以及時任第二教育部長拿督斯里伊德里斯朱索承認同道歉指，計劃入面嘅校本評估（PBS）確實存在好多缺點同漏洞。喺2014年2月，政府下令教育部重新檢討校本評估（PBS）嘅落實情況，以方便減輕老師嘅工作量。
2014年3月，馬來西亞政府發佈咗一項新嘅校本評估系統同新嘅初三評估考試（PT3），新嘅系統將會喺2014年4月1號正式啟用，屆時將會減輕老師喺原有校本評估計劃入面嘅80%工作量。
馬來西亞教育部喺2018年11月29號正式發佈咗新嘅PT3考試格式。

PT3 同 PMR 嘅分別
喺新嘅PT3制度入面，考生喺考試入面唔單只需要擁有課堂上嘅知識，亦需要擁有課外知識以確保有能力應對考卷上更具有困難性嘅高層次思想題目（HOTS）。喺新嘅PT3格式入面亦取消咗原有PMR考試入面嘅A、B、C、D選擇題，改為問答題，考卷入面亦無咗答案選項供選擇，考生需要自行思考答案同作答。另外，PT3每個評級同埋鑒定及格嘅分數門檻亦同PMR標準有唔同。

考試過程
喺PT3考試入面，考生必須接受4種階段嘅考試，包括：
歷史及地理科目項目（Q3）
英語及馬來語口試（Q3）
英語及馬來語聽試（Q4）
筆試（Q4）
考生喺成績放榜後，學校將會依據教育部標準編排考生喺未來兩年高中生涯所修讀嘅科系。
成績符合某啲標準嘅學生有權選擇自己高中想讀嘅科系；如果有成績唔符合資格嘅學生想向學校申請就讀某啲科系時，學校有權喺某啲適當時候運用酌情權，但係依然需要經過教育部審核。

考試分數評級體綱
2014年，馬來西亞教育部宣佈修改同提高國中（中一至中三，包括預備班）每個評級同埋鑒定合格嘅分數門檻，其中包括PT3考試。
考生嘅考試分數同評級體系如下：

科目
2018年，馬來西亞教育部宣佈為咗配合新課鋼，2019年開始PT3考試將會啟用新制度同加入新科目。

選考性科目
喺PT3入面唔係必須報考科，考生可以自行決定係咪報考。
中井和哉

中井和哉 ，係日本嘅一個男配音員。

配音作品一覽
呢個表唔完整，歡迎加料。
中世紀後英文

中世紀後英文（粵拼：zung1 sai3 gei2 hau6 jing1 man2；英文：Early Modern English），又叫做近代英文，係指大致 15 世紀（帝舵時期）至 17 世紀中之間嘅英文。最能夠代表呢個時段嘅英文，就係《聖經》嘅英王欽定本同埋莎士比亞嘅文學作品。
喺呢段時期，英文出現咗元音大推移。同時，由於歐洲四圍都掀起咗文藝復興嘅風潮，歐洲人廣泛咁重新發掘基督教化前嘅文化遺產，咁英文就自然引入咗唔少嚟自拉丁文同希臘文嘅借詞。除此之外，對英文影響深遠嘅劇作家莎士比亞都係呢個時代嘅人。
近代英文無論係口語定書寫，都出現咗顯著嘅變化。到 15 世紀開始，英文出現咗元音大推移，英文啲元音嘅讀音開始變，令到成個英文好多嘅字都慢慢改咗讀音。喺書寫方面，英格蘭人同時亦開始將英文嘅大階同細階定返好啲規則，逐漸咁穩定落嚟。除此之外，因為當時開始普及嘅印刷機通常都冇淨係得英文先有嘅字母，所以有啲字嘅串法亦都改咗。到 1604 年，史上第一本英文字典《字母順序》正式出版，引致英文書寫嘅串法開始標準化。到莎士比亞在生嘅年代，英文已經完全喺近代英文嘅階段。

伊利沙伯英文
呢幅油畫描繪嘅係伊利沙伯一世。
睇埋：伊利沙伯一世
伊利沙伯英文係指伊利沙伯時期 (1558 - 1603 年；女王伊利沙伯一世在位嘅期間) 嗰陣嘅英文。當時嘅英文同廿一世紀初嘅有顯著差異，尤其係喺啲第二身單數代名詞仲有分親密同生疏，親密嘅會例如 thou（主格）指「你」同 thy（屬格） 指「你嘅」，爾種分別而今喺主流英文已經冇咗。
除此之外，當時嘅英格蘭發生咗件大事：就係啲人正式將聖經完整噉翻譯做英文，而呢啲譯版好多現代人都用緊。

文藝復興影響
睇埋：文藝復興
14 至 17 世紀期間嘅歐洲，掀起咗文藝復興嘅風潮，歐洲各地嘅人都對古典文化（古羅馬同古希臘嘅文化）重新有返興趣，啲學者同藝術家成日摷返古羅馬同古希臘啲文獻文物嚟研究，亦都令歐洲各地出現大量嘅學術交流。喺呢段期間因為文藝復興嘅關係，英格蘭人有必要講同諗好多新概念，好多喺教育上嘅字眼，特別係抽象嘅概念，都係英文原本冇嘅，呢啲字基本上都係由拉丁文、古希臘文或者其他歐洲語言度借返嚟，例子有好多：

莎士比亞
呢幅油畫描繪嘅係莎士比亞；呢幅畫估計出自 17 世紀初。
内文：莎士比亞
值得一提嘅係，16 世紀至 17 世紀初嘅劇作家莎士比亞都係呢個時代嘅人。莎士比亞以近代英文嚟寫作，一世人作咗多部到咗廿一世紀初都仲係家傳戶曉嘅劇作，例子有《羅密歐與朱麗葉》同埋《馬克白》呀咁。學者指，莎士比亞唔淨只係啲作品情節精彩咁簡單，佢用起英文上嚟仲「好有創意」，會由其他歐洲語言嗰度攞字詞嚟用，亦不時會搵新方法用英文既有嘅字詞，例如 friend 呢隻字詞係英文固有字詞，仲要係嚟自原始日耳曼語言嘅，不過呢隻字詞一路都係名詞指朋友，而莎士比亞就創造咗一種新嘅用法，作
Unfriended
即係將隻字詞加個 un- 喺前面，加個 -ed 喺後，當係形容詞咁用，指冇朋友咁嘅意思。根據語言學家估計，莎士比亞總共為廿一世紀初嘅英文提供咗成 1,700 隻字詞咁多，影響力非常巨大。
九黎

九黎族係中國上古時期嘅一個部落，族群人口分布於黃河流域一帶。佢哋係百越祖先同蚩尤嘅後代，因此又稱「黎」。

簡介
蚩尤係九黎部落聯盟嘅阿頭，有八十一個手足兄弟都係九黎酋長。佢哋信奉巫教，掌握文化嘅人叫做「巫」；事奉鬼神，而且有刑法，可以用銅造兵器。呢啲文化對於之後嘅華夏部族有好大影響。
黃帝同蚩尤響涿鹿之戰因九黎失敗結束。九黎經過長期鬥爭，一部分喺北方建立黎國，然之後輸咗畀周朝（西伯勘黎）；一部分參加咗黃炎部落聯盟，即係「黎民」，成為華夏族；另一部分退去到南方江漢流域，建立三苗。

後裔
根據春秋戰國時期嘅歷史古書紀錄顯示，三苗係出自九黎之後，係南方最原始嘅部落。佢哋係百越、苗族同埋南方部分漢族嘅先民。
九龍三育中學

九龍三育中學（英文：Kowloon Sam Yuk Secondary School）係香港一間中學，初中部喺九龍旺角界限街52號，高中部喺大角嘴詩歌舞街14號，由基督復臨安息日會搞，1950年創校。
九龍不敗

《九龍不敗》（英文：The Invincible Dragon）係2019年上畫嘅港產片，由張晉、Anderson Silva、鄭嘉穎、劉心悠同鄧麗欣主演，陳果執導。